[ca] Un dels temes més candents d'avui en dia i del qual depèn en gran manera el nostre futur com a espècie és el correcte tractament dels residus i preservació del medi natural. Hi ha innumerables proves que l'actual nivell de vida està generant un impacte global que amenaça d'acabar amb el clima i, bàsicament, amb la terra tal com la coneixem. Amb l'objectiu de reduir (i si és possible, eliminar) aquest impacte, s'estan generant molts projectes arreu del món que busquen reduir la contaminació, recuperar zones ambientals danyades, reciclar tota mena de residus, millorar l'eficiència energètica... Dins el marc del reciclatge i la recuperació de residus és necessari poder reutilitzar o valoritzar el residu utilitzant mètodes no contaminants així com econòmics per tal que el reciclatge sigui viable. En el cas de determinats residus, com és el cas dels residus electrònics, aconseguir aquestes condicions no està encara assolit. Els residus electrònics augmenten cada any i, amb ells, la necessitat d'un correcte tractament de reciclatge. És per això que en el grup de recerca BIOGAP de l'Escola Politècnica Superior d'Enginyeria de Manresa s'estan investigant alternatives als actuals mètodes de reciclatge de residus electrònics. Concretament, es proposa un mètode biològic de baix cost i sense impacte ambiental que permeti recuperar els diversos elements metàl·lics de les plaques de circuit imprès (PCB) que contenen tots els residus electrònics. Donat que el projecte segueix en fase d'investigació i desenvolupament, actualment es treballa buscant la recuperació del coure, el principal component metàl·lic de les PCB. Per a aconseguir recuperar el coure de les plaques electròniques es proposa una planta de biolixiviació la qual consisteix en aprofitar l'activitat metabòlica de determinats microorganismes per a aconseguir extreure el coure del residu electrònic mitjançant una lixiviació. En el moment d'inici del present treball, el projecte mencionat anteriorment i anomenat "Valorització econòmica i sostenible de residus electrònics" ja ha demostrat el seu correcte funcionament en l'escala de laboratori i està constituït de diverses fases separades. El següent pas, i per tant, camí en el què se centra el present estudi, consisteix en la integració de les diferents fases per tal d'elaborar i construir una planta pilot i poder valorar així la viabilitat de la proposta a una escala més propera a la industrial. Amb la intenció d'assolir aquestes línies, es pretén caracteritzar les diferents etapes i elaborar un model que permeti conèixer matemàticament el procés i facilitar la seva unió.

[en] One of the most important topics of today and in which largely depends our future as a species is the correct treatment of waste and preservation of the natural environment. There are countless proofs that the current life level is generating a global impact that threatens to end the climate and, basically, the earth as we know it. With the aim of reducing (and if possible, eliminating) this impact, many projects are appearing around the world that seek to reduce pollution, recover damaged environmental zones, recycle all types of waste, improve energy efficiency... Within the framework of recycling and recovery of waste it is necessary to be able to reuse or valorise the waste using non-polluting and economic methods so that recycling is viable. In the case of certain waste, such as electronic waste, obtaining these conditions is not yet achieved. Electronic waste increases every year and, with them, the need for a correct recycling treatment. For this reason, in the research group BIOGAP of the Escola Politècnica d'Enginyeria de Manresa, alternatives to the current methods of recycling of electronic waste are being investigated. Specifically, a biological method of low cost and no environmental impact is proposed, which allows the recovering of various metallic elements present in the printed circuit boards (PCB) that contain all electronic waste. Since the project is still in development phase, it is currently focused on the recovery of copper, the main metal component of PCBs. In order to recover the copper from the electronic circuit boards, a bioleaching plant is proposed. This plant takes advantage of the metabolic activity of certain microorganisms in order to extract the copper from electronic waste by leaching. At the time of the beginning of this work, the project mentioned above and called "Economic and sustainable valuation of electronic waste" has already shown its correct operation in the laboratory scale, in which is made up of several separate phases. The next step, and therefore the way in which the present study is focused, consists in the integration of the different phases in order to develop and build a pilot plant and be able to assess the viability of the proposal on a closer scale to the industrial one. With the intention of achieving those lines, it is intended to characterize the different stages and develop a mathematical model that allows understanding of the process and eases its union.